## Odluka o općinskim porezima Općine Dugopolje

### NN 114/2001 (20.12.2001.), Odluka o općinskim porezima Općine Dugopolje

# OPĆINA DUGOPOLJE

1908

Na teme­lju članaka
32. i 42. Zakona o financira­nju jedinica lokalne i područne (re­gionalne)
samouprave (»Narodne novine« broj 117/93, 69/97, 33/00, 73/00, 127/00 i 59/01 i
članka 16. Statuta općine Dugopo­lje (»Službeni vjesnik općine Dugopo­lje« broj
4/97, 2/97, 1/01) Općinsko vijeće općine Dugopo­lje na 6. sjednici održanoj 11.
prosinca 2001. godine, donosi

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom se odlukom uvode općinski porezi koji
su vlastiti izvori prihoda Općine Dugopo­lje, te utvrđuje stopa, visina, način
obračuna i plaća­nja istih.

II. VRSTE POREZA

Članak 2.

Općini Dugopo­lje pripadaju sljedeći općinski porezi:

1. prirez porezu na dohodak

2. porez na potroš­nju

3. porez na kuće za odmor

4. porez na neizgrađeno građevno zem­ljište

5. porez na tvrtku ili naziv.

1. Prirez porezu na dohodak

Članak 3.

Prirez porezu na
dohodak utvrđuje se po stopi od 8% za porezne obveznike kojima je prebivalište
ili uobičajeno boravište na području općine Dugopo­lje.

2. Porez na potroš­nju

Članak 4.

Porez na potroš­nju alkoholnih, bezalkoholnih pića i piva plaća se po
stopi 3%.

Članak 5.

Osnovica poreza na potroš­nju iz članka 4.
ove odluke jest prodajna cijena pića po kojoj se pića prodaju u ugostite­ljskim
objektima.

Članak 6.

Porez na potroš­nju alkoholnih i bezalkoholnih pića i piva obveznik
poreza obračunava i plaća u roku 5 dana po isteku tjedna na način propisan
Zakonom o porezu na promet proizvoda i usluga.

Obračunati porez iskazuje se u evidencijama propisanima za obračun
poreza na promet proizvoda i usluga.

3. Porez na kuće za odmor

Članak 7.

Porez na kuće za odmor plaća se godiš­nje u
kunskoj protuvrijednosti 10,80 kn po četvornom metru korisne površine kuće za
odmor.

Članak 8.

Podatke o mjestu gdje
se nalazi kuća za odmor i ­njenoj koris­noj površini obveznici poreza dužni su
dostaviti nadležnom tijelu za utvrđiva­nje poreza Općine do 31. ožujka godine
za koju se utvrđuje porez.

4. Porez na
neizgrađeno građevno zem­ljište

Članak 9.

Porez na neizgrađeno
građevno zem­ljište plaća se godiš­nje u iznosu od 1,50 kn po metru četvornom
neizgrađenog građevnog zem­ljišta.

Članak 10.

Obveznici poreza na
neizgrađeno građevno zem­ljište dužni su nadležnom tijelu za utvrđiva­nje
poreza Općine dostaviti podatke za neizgrađeno građevno zem­ljište najkasnije
do 31. ožujka godine za koju se utvrđuje porez.

5. Porez na tvrtku
ili naziv

Članak 11.

Porez na tvrtku,
odnosno naziv plaćaju godiš­nje, pravne i fizičke osobe koje su obveznici
poreza na dobit ili poreza na dohodak i to:

if !supportEmptyParas endif

|  |  |
| --- | --- |
| 1.Pravne osobe s područja industrije, po­ljoprivrede,   šumarstva, gradite­ljstva i prometa | 400,00 kuna |
| 2. Pravne osobe koje obav­ljaju promet roba i usluga s područja trgovine: | if !supportEmptyParas endif |
| (a) predstavništva inozemnih i domaćih tvrtki, igračnica i automat klubova za svaku poslovnu jedinicu | 2.000,00 kuna |
| (b) za reklamu, propagandu, oglašava­nje, marketing i dekoraciju, trgovačka poduzeća, robne kuće, poduzeća za kontrolu kvalitete i kvantitete robe, poduzeća za promet otpacima, poduzeća koja obav­ljaju promet roba i usluga s inozemstvom i poslovna udruže­nja | 800,00 kuna |
| (c) za promet prehrambenim proizvodima i poduzeća koja trgovačku djelatnost obav­ljaju u kioscima, boksovima, pavi­ljonima i pokretnim prodavaonicama | 800,00 kuna |
| 3. Pravne osobe s područja ugostite­ljstva i turizma: | if !supportEmptyParas endif |
| (a) ugostite­ljska poduzeća za svaku poslovnu jedinicu (restorane, gostionice, barove, buffete, kavane, krčme, konobe i druge objekte u kojima se toče alkoholna pića) | 1.500,00 kuna |
| (b) turistička poduzeća i hoteli | 1.000,00 kuna |
| (c) prenoćišta, ugostite­ljske jedinice otvorenog tipa pri pravnim osobama ako se u ­njima toče alkoholna pića, mliječni i dijetalni restorani, te restorani sa samoposluživa­njem | 500,00 kuna |
| 4. Pravne osobe koje obav­ljaju obrtničku djelatnost | 800,00 kuna |
| 5. Fizičke osobe koje obav­ljaju samostalne djelatnosti | if !supportEmptyParas endif |
| – samostalni ugostite­lji, trgovačke i zabavne rad­nje | 1.500,00 kuna |
| – proizvodne i uslužne djelatnosti | 400,00 kuna |
| – drugi | 400,00 kuna |
| 6. Poduzeća, stambene i komunalne djelatnosti | 400,00 kuna |
| 7. Pravne osobe s područja financija i osigura­nja, osim Zavoda za   platni promet | 1.500,00 kuna |
| 8. Stovarišta i skladišta svih pravnih osoba | 1.500,00 kuna |
| 9. Druge pravne osobe | 500,0 kuna |

if !supportEmptyParas endif

Ako je na istom objektu istaknuto više tvrtki ili naziva iste pravne i
fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­nje ili poduzeća plaća se samo
jedan porez.

Poslovne jedinice u sastavu pravne i fizičke osobe (prodavaonice,
pogoni i radionice) plaćaju 50% propisanog poreza na tvrtku ili naziv ako
stavkom 1. ovog članka nije određeno drukčije.

Članak 12.

Tvrtkom, odnosno nazivom, u smislu članka 11. ove Odluke, smatra se ime
pravne fizičke osobe pod kojim poduzeće ili rad­nja posluje, osim natpisa na
klupama, stolovima i otvorenim mjestima na tržnicama na kojima se prodaju
živežne namirnice, natpisa što ih građevinska poduzeća ističu na gradilištima.

Članak 13.

Porez na tvrtku ili naziv plaća se u roku 15 dana od dana dostave rješe­nja
kojim je porez na tvrtku ili naziv utvrđen.

Ako se tvrtka upiše u re­gistar tijekom godine plaća se razmjerni dio
poreza na tvrtku ili naziv iz članka 11. ove odluke.

Članak 14.

Obveznik poreza na tvrtku ili naziv dužan je tvrtku ili naziv i
promjenu tvrtke ili naziva i svaku drugu promjenu što utječe na visinu poreza
prijaviti nadležnom tijelu za utvrđiva­nje poreza Općine u roku 15 dana od
upisa u re­gistar, odnosno od nastale promjene.

III. ZAJEDNIČKE ODREDBE

Članak 15.

Poreznoj upravi, područnom uredu Split, ispostavi Solin povjerava se u
cijelosti obav­lja­nje poslova evidentira­nja, utvrđiva­nja, nadzora, naplate i
ovrhe, radi naplate poreza što u cijelosti pripadaju Općini Dugopo­lje.

Članak 16.

Za obav­lja­nje poslova iz članka 15. ove odluke Poreznoj upravi,
područni ured Split, ispostava Solin pripada naknada u iznosu 5% od ukupno
naplaćenih prihoda (lokalnih poreza).

Članak 17.

Za sve što nije rečeno ovom odlukom u svezi porezne osnovice, načina
obračuna i naplate općinskih poreza, primje­njuju se odredbe Zakona o financira­nju
jedinica lokalne i područne (re­gionalne) samouprave.

IV. PRIJELAZNE I ZAVRŠNE ODREDBE

Članak 18.

Ova odluka stupa na snagu danom objave u »Službenom vjesniku općine
Dugopo­lje«, a primje­njuje se od 1. siječ­nja 2002. godine.

Članak 19.

Danom stupa­nja na snagu ove odluke prestaje važiti Odluka o općinskim
porezima (»Službeni vjesnik općine Dugopo­lje« broj 1/97).

Klasa: 021-05/01-01/01
Urbroj: 2180/04-01/01-661-2
Dugopo­lje, 11. prosinca 2001.

Predsjednik
Općinskog vijeća
**Stanko Balić, prof.,** v. r.

if !supportEmptyParas endif

Odluka, NN 114/2001-1908
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)